**0059**

**Мінажат ерлі-зайыптыларға қалай көмектесе алады?**

***«Қорыта айтқанда, бәрің де өзара ниеттес, қуаныш пен қайғыға ортақтас, бір-біріңді туған бауырлардай сүйетін, қайырымды да кішіпейіл болыңдар. Жамандыққа жамандықпен, қорлыққа қорлықпен емес, ақ батамен жауап беріңдер. Себебі Құдай сендерді шақырғанда Өзінің ақ батасына ие болсын деп мақсат еткен еді.»***

***(Петірдің 1-хаты 3:8-9)***

Мінажат ерлі-зайыптыларға қалай көмектесе алады? Көптеген нәрселермен көмектеседі. Ол жақсы қарым-қатынасқа есік ашады, сізге бұрын мүмкін емес болып көрінген нәрселер туралы ашық айтуға, жеке өміріңізде Құдайдың күшіне ие болуыңызға, балаларыңызды қалай жақсы тәрбиелеу, жұмыстағы мәселелерді қалай шешуге және қиын жағдайларда не істеу керектігін түсінуге көмектеседі.

Жақында, мен, некелерінен көңілі қалған ерлі-зайыптылармен сөйлестім. Олардың алты мен он екі жас аралығындағы төрт баласы бар. Әкесі отбасының күйреуін қаламады, балалары да бұны қаламады, бірақ егер араларына Құдай араласпаса, олардың некелері тарихтағы қайғылы бетке айналатын еді. Мен: «Соңғы рет қашан екеулеріңіз бірге мінажат еттіңіз?» - деп сұрадым.

Олар бір-біріне қарап қалып, күйеуі «Есімде жоқ» деп жауап берді. Бір сәтке ойланып, әйелі: «Кем дегенде төрт жыл бұрын», - деп жауап берді.

Бұл отбасының күйреуінен сақтауға қанша уақыт пен қаражат жұмсалды! Бірақ соңғы төрт жыл ішінде олар ешқашан: «Құдай, Сен біздің өмірімізде болып жатқанның бәрін білесін және бізге бұл нәрсе ұнамайды. Біз Сенің көмегіңе мұқтажбыз. Бізге Өзің қалайтын адам болуымызға көмектесші. Біздің күнәларымыз бен қателіктерімізді кешірші».

Ерлі-зайыптылар бірге мінажат етуге келіскен кезде, кез-келген шешімге келе алады, мейлі ол опасыздық немесе қарапайым түсінбеушілік болса да. Алайда, соңында мен сіздерге мінажат етудің бір қауіпі бар екенін ескерткім келді: ол сіздің жұмыс кестеңізді бұзуы мүмкін, бірақ оның орнына жаныңыздың сауығуын, жұбайыңызбен бірге жақсы өмір сүруге үміт сыйлайды. Көріп отырғаныңыздай, бұл кемшілік оған тұрарлық.